**DECIZIA ETAPEI DE INCADRARE**

**Nr. din .2016**

    Ca urmare a solicitarii de emitere a acordului de mediu adresate de **DIRECŢIA SILVICĂ SUCEAVA – OCOLUL SILVIC VAMA** din com. Vama, sat Vama, jud. Suceava, inregistrata la Agentia pentru Protectia Mediului Suceava cu nr. 6060/22.06.2016, in baza Hotararii Guvernului [nr. 445/2009](http://www.legestart.ro/Hotararea-445-2009-evaluarea-impactului-anumitor-proiecte-publice-private-asupra-mediului-(MzM1MjEy).htm) privind evaluarea impactului anumitor proiecte publice si private asupra mediului si a Ordonantei de urgenta a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare,

    Agentia pentru protectia mediului Suceava **decide**, ca urmare a consultarilor desfasurate in cadrul sedintei Comisiei de Analiza Tehnica din data de 05.09.2016, ca proiectul **“Drum forestier Păușa”** propus a fi amplasat în com. Vatra Moldoviței, sat Paltinu, jud. Suceava în **siturile NATURA 2000 ROSPA 0089 Obcina Feredeului și ROSCI0328 Obcinile Bucovinei,** **nu se supune evaluarii impactului asupra mediului si se supune evaluarii adecvate**.

  Justificarea prezentei decizii:

1. Motivele care au stat la baza luarii deciziei etapei de incadrare in procedura de evaluare a impactului asupra mediului sunt urmatoarele:

a) Proiectul se incadreaza in prevederile Hotararii Guvernului nr. 445/2009, anexa nr. 2 la pct. 10, lit.e) **construcţia drumurilor** şi pct 1. d) împădurirea terenurilor pe care nu a existat anterior vegetaţie forestieră sau **defrişare în scopul schimbării destinaţiei terenului.**

b) Se propune realizarea următoarelor lucrări:

Se propune schimbarea categoriei de folosinţă silvică a unor terenuri din fondul forestier proprietate publică a statului, în suprafaţă totală de 3,4498 ha (Ocolul Silvic Vama, U.P. II Paltin, u.a. 68B-0,2428 ha; 72D-0,2473ha; 64E- 0,2297 ha; 73E-0,1677 ha; 73D-0,1087 ha; 64B-0,5321 ha; 64C-0,0610 ha; 64M-0,1713 ha), cu defrișarea vegetației forestiere de pe suprafașa de 3,2978 ha, de la categoria 1.1.1 PDr “terenuri acoperite cu pădure de rășinoase” și 1.4.5 PAz “depozite forestiere” la categoria 1.4.3 Pad “terenuri care servesc nevoilor de administraţie forestieră, drumuri forestiere”.

Pe terenul respectiv se va construi drumul auto forestier Păușa, cu o lungime de 3,537 km, în com. Vatra Moldoviței, sat Paltinu, jud. Suceava.

Lucrările necesare constau din:

* Amenajarea terenului;
* Lucrări de bază: terasamente, lucrări de apărare-consolidare, sistem rutier (împietruire în 2 straturi din balast cu grosimea de 15 cm fiecare), lucrări accesorii, lucrări de artă.

Scopul investiţiei este de asigura condiţiile optime de continuitate a tratamentelor silviculturale, exploatarea produselor lemnoase, aplicarea lucrărilor de îngrijire şi conducere a arboretelor, protecţia împotriva incendiilor, intervenţii operative în caz de accidente naturale şi recoltare produselor accesorii de pe o suprafaţă de 479,0 ha fond forestier.

1. Motivele care au stat la baza luarii deciziei etapei de incadrare in procedura de evaluare adecvata sunt urmatoarele:

a). Proiectul face obiectul prevederilor O.M. nr. 19/2010 privind evaluarea adecvată a efectelor potenţiale a investiţiei asupra ariilor naturale protejate de interes comunitar, întrucât proiectul propus intră intra sub incidenţa art. 28 din Ordonanţa de urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în **siturile NATURA 2000 ROSPA 0089 Obcina Feredeului și ROSCI0328 Obcinile Bucovinei.**

b). Obiectivul investiţiei este propus a fi implementat în zonă geografică sensibilă, amplasamentul acestuia fiind situat **in interiorul**  **siturilor NATURA 2000 ROSPA 0089 Obcina Feredeului și ROSCI0328 Obcinile Bucovinei.**

c). Necesitatea stabilirii dacă proiectul propus afectează ariile protejate **NATURA 2000 ROSPA 0089 Obcina Feredeului și ROSCI0328 Obcinile Bucovinei.**

**Studiul de evaluare adecvată** va fi întocmit în conformitate cu prevederile Ordinului Ministerului Mediului şi Pădurilor nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar.

Prezenta decizie poate fi contestata in conformitate cu prevederile Hotararii Guvernului nr. 445/2009 si ale Legii contenciosului administrativ nr. 554/2004, cu modificarile si completarile ulterioare.

**DIRECTOR EXECUTIV**

 Şef Serviciu Avize, Acorduri, Autorizaţii

Intocmit